27d0fa3a3abe16db0634c890f59b0953
Γιατί δεν ανοίγει η πόρτα του ψυγείου σου;
------------------------------------------


douleutaras.gr
2020.50

Η κύρια αιτία που μπορεί να μην ανοίγει η πόρτα του ψυγείου σου, είναι επειδή ο κρύος αέρας που εγκλωβίζεται μέσα συρρικνώνεται. Αυτό έχει ως αποτέλεσμα η πίεση στα τοιχώματα του ψυγείου να αυξάνεται. 


Μερικές φορές αυτό μπορεί να δημιουργήσει αναρρόφηση, γεγονός που δυσκολεύει το άνοιγμα της πόρτας. Αν η πόρτα κλείσει γρήγορα ή με δύναμη, ο αέρας θα εξωθηθεί και μπορεί να χρειαστούν αρκετά λεπτά για να εκτονωθεί το κενό. 



465137df0a6535598e7f586a16de73c8
Ποια είναι η λύση στο πρόβλημα της πόρτας ψυγείου που δεν ανοίγει;
------------------------------------------------------------------


douleutaras.gr
2020.50

Τα βήματα που μπορείς να κάνεις για να ανοίξει η πόρτα του ψυγείου σου είναι τα εξής:


#1. Για να απελευθερωθεί ένα μέρος της αναρρόφησης πίεσε τα δάχτυλά σου στην εσωτερική γωνία της πόρτας του ψυγείου. Αυτό θα βοηθήσει τη πόρτα να ανοίξει πιο εύκολα.


#2. Αν έχεις κλείσει μόλις τη πόρτα του ψυγείου σου, περίμενε περίπου ένα λεπτό μέχρι να την ανοίξεις ξανά.


#3. Βεβαιώσου ότι το ψυγείο σου βρίσκεται σε οριζόντιο δάπεδο χωρίς κλίση. Ρύθμισε τα πόδια του ψυγείου σου και έλεγξε τα με αλφάδι.


#4. Έλεγξε αν οι μεντεσέδες έχουν υποστεί ζημιά και αντικατάστησέ τους.


#5. Αν τίποτα από αυτά δεν λύσει το πρόβλημα σου, κάλεσε άμεσα έναν από τους εξειδικευμένους ψυκτικούς μας, για να σε βοηθήσουν με το ψυγείο σου γρήγορα και αποτελεσματικά.



54737b3e294a1324cd126c8e4f6c5887
Ποιοι είναι οι λόγοι που δεν κλείνει η πόρτα του ψυγείου σου & πώς θα αντιμετωπίσεις το πρόβλημα;
-------------------------------------------------------------------------------------------------


douleutaras.gr
2020.50

Τα πρώτα πράγματα που θα ήταν καλό να ελέγξεις, πριν ανησυχήσεις για τους λόγους που δεν κλείνει καλά η πόρτα του ψυγείου σου είναι τα εξής: 


* Έλεγξε αν η πόρτα του ψυγείου εμποδίζεται να κλείσει από κάποιο αντικείμενο στο εσωτερικό.
* Δες αν το ψυγείο δεν βρίσκεται σε οριζόντιο πάτωμα και αυτό δημιουργεί στο ψυγείο κλίση. Ρύθμισε κατάλληλα τα πόδια του ψυγείου σου για να έρθει στο σημείο που θέλεις.
* Η πόρτα του ψυγείου είναι πολύ φορτωμένη.
* Όταν ανοιγοκλείνεις την πόρτα του ψυγείου την χτυπάς δυνατά.


Αν τίποτα από τα παραπάνω δεν συμβαίνει και το ψυγείο συνεχίζει να μην κλείνει καλά, τότε είναι πιθανό να αντιμετωπίζει κάποιες από τις παρακάτω βλάβες:


#1. Οι μεντεσέδες της πόρτας έχουν χαλαρώσει και απαιτείται η άμεση αντικατάσταση τους.


#2. Το λάστιχο καουτσούκ στην πόρτα του ψυγείου έχει καιρό να καθαριστεί και χρειάζεται αλλαγή. Για να καθαρίσεις τα ελαστικά του ψυγείου καλό θα ήταν μια φορά το μήνα να τα περνάς με ένα πανί με ζεστό νερό και σαπούνι. 


#3. Αν το ψυγείο αγοράστηκε πρόσφατα, είναι πιθανό η πόρτα να καταστράφηκε κατά τη μεταφορά. Σε αυτήν την περίπτωση, η αντικατάσταση της πόρτας είναι απαραίτητη. 


#4. Ο αποστάτης έχει φθαρεί. Ο αποστάτης είναι ένα μικρό πλαστικό στοιχείο, που βρίσκεται στη βάση της πόρτας, βοηθά στο ομαλό άνοιγμα και κλείσιμο της. Με την πάροδο του χρόνου, ειδικά εάν ανοιγοκλείνεις το ψυγείο απότομα, το πλαστικό φθείρεται και εμποδίζει το κλείσιμο της πόρτας με αποτέλεσμα να χρειάζεται η άμεση αλλαγή του.


Για όλες τις παραπάνω εργασίες καλό θα ήταν να επικοινωνήσεις με έναν έμπειρο ψυκτικό μας που θα σου δώσει τη λύση που ζητάς.


